**삼성 로고(Lettermark)**

Liga Bite

„Samsung Electronics Baltics”

Tel: +371 67076046

l.bite@samsung.com

**Televizoriaus raiška: kuo ypatingi 8K ekranai?**

Naujo televizoriaus įsigijimas gali būti nemenkas iššūkis, kadangi gamintojų siūlomas asortimentas – itin platus. Televizorių galima rinktis pagal prekės ženklą, modelį, dydį ir daugybę kitų aspektų, tačiau bene svarbiausia yra atkreipti dėmesį į ekrano raišką, kuri lemia matomo vaizdo aiškumą, ryškumą ir bendrą televizoriaus žiūrėjimo patirtį.

**Televizoriaus raiška: vaizdo kokybės skirtumai**

Ekrano raiška – sąvoka, reiškianti pikselių, kurie sudaro televizoriaus vaizdą, skaičių. Pikseliai televizoriaus ekrane yra išdėstyti vertikaliai ir horizontaliai. Taisyklė paprasta – kuo daugiau pikselių turės televizoriaus ekranas, tuo matomas vaizdas bus kokybiškesnis. Šiuo metu rinkoje galima rinktis nuo mažiausios, 720p, iki didžiausios, 8K, ekrano raiškos televizorių:

* 720p raiškos televizoriai yra mažiausi ir pigiausi, tačiau jų skiriamoji geba nepalaiko tinkamo vaizdo ryškumo.
* Siekiant visiškai kitokių pojūčių ir kokybiškesnio vaizdo, vertėtų rinktis bent jau 4K raiškos ekraną turintį televizorių. 4K raiškos televizoriai turi keturis kartus daugiau pikselių nei įprasti „Full HD“ televizoriai – iš viso 8,3 milijonus pikselių.
* Norint mėgautis didžiausia raiška, reikėtų atkreipti dėmesį į 8K televizorius, kurie šiuo metu rinkoje yra patys inovatyviausi ir suteikia geriausią žiūrėjimo patirtį.

**8K raiška – pažangiausia ir geriausia rinkoje**

8K televizoriuose yra apie 33 milijonus pikselių. Juose yra keturis kartus daugiau pikselių nei 4K televizoriuje, todėl rodomas vaizdas yra gyvybingas ir aštrus, o detalūs vaizdai dėl 8K mažų pikselių yra itin tikroviški.

„Dėl didesnės 8K ekranų raiškos vaizdai atvaizduojami švelnesniais, tikroviškesniais kraštais, o tai labai lemia ekrane matomo vaizdo tikroviškumą. Įdomu tai, kad 8K ekranuose vaizdas rodomas taip realistiškai, kad nėra jokių pikselizacijos požymių, net jei jūsų veidas yra už centimetro nuo ekrano. Norint mėgautis geriausia 8K televizoriaus žiūrėjimo patirtimi, idealus žiūrėjimo atstumas turi būti 1,2-1,5 karto didesnis už ekrano aukštį “, – sako „Samsung Electronics Baltics“ buitinės technikos ekspertas Vytautas Povilas Jurgaitis.

**Raiškos didinimo technologija išmaniajame televizoriuje**

Beje, naujausi išmanūs televizoriai turi 8K raiškos didinimo technologiją, kuri užtikrina aukščiausią kokybės vaizdą. Pavyzdžiui, naujausiuose „Samsung Neo QLED 8K“ šis sprendimas padidina ir automatiškai analizuoja raišką, konvertuoja ir optimizuoja vaizdą, mažina triukšmą, paryškina detales ir suteikia optimalų kontrastą bei spalvas. Kitaip tariant, neištempia vaizdo, o pritaiko jį 8K raiškos ekranui. Tai modernių ekranų panelių, vaizdo kokybės ir puslaidininkių technologijų bendras rezultatas, kurio vaizdas įtraukia.

Dėl šios technologijos jūsų namai gali tapti kino sale – daugėjant 8K turinio, jį galimą žiūrėti ir tokiose platformose kaip „Youtube“, „Vimeo“. Verta atkreipti dėmesį, kad naujausi kino gigantų filmai yra filmuojami būtent šia raiška.

**8K ekranai – puikus pasirinkimas konsolių žaidimams**

8K ekranuose įdiegtos pažangiausios technologijos, kuriomis išgaunama itin didelės raiškos grafika ir sukuriami nepakartojami įspūdžiai. Dėl to, konsolių žaidimai tampa visiškai nauja patirtimi tiems, kurie siekia detalumo ir visiško įsitraukimo. Dėl itin aiškiai matomų detalių ir ryškių vaizdų šie ekranai yra puikiai tinkami konsolių žaidimų gerbėjams.

Naujosios „PS5“, „Xbox“ pramogų sistemos itin kokybiškai perteiktia 8K grafiką. Nors kol kas nerasite daug žaidimų su 8K raiškos palaikymu, šios konsolės yra parengtos ir pasirengusios masiškam 8K technologijos diegimui. Geriausi 8K ekranai pasižymi dideliu atnaujinimo dažniu, kurie yra optimalūs žaidimams ir intensyviam kompiuterio ar televizoriaus naudojimui. Todėl, jei ieškote įtraukiančios vaizdo matymo patirties, šios raiškos ekranas bus geriausias pasirinkimas – įsigydami 8K televizorių perkate gaminį, kuris bus pasirengęs naujiems televizijos technologijų pasiekimams ir daugelį metų užtikrins geriausią vaizdą.